CELEX: 32016D0260
Language: et
Date: 2016-02-23 00:00:00
Title: Komisjoni rakendusotsus (EL) 2016/260, 23. veebruar 2016, millega muudetakse otsust 2006/80/EÜ Poolaga seoses (teatavaks tehtud numbri C(2016) 965 all)

25.2.2016   
            
            
               ET
            
            
               Euroopa Liidu Teataja
            
            
               L 49/9
            
         KOMISJONI RAKENDUSOTSUS (EL) 2016/260,
   23. veebruar 2016,
   millega muudetakse otsust 2006/80/EÜ Poolaga seoses
   
      
         (teatavaks tehtud numbri C(2016) 965 all)
      
   
   (Ainult poolakeelne tekst on autentne)
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse nõukogu 15. juuli 2008. aasta direktiivi 2008/71/EÜ sigade identifitseerimise ja registreerimise kohta, (1) eriti selle artikli 3 lõiget 2,
   ning arvestades järgmist:
   
               (1)
            
            
               Direktiiviga 2008/71/EÜ on ette nähtud miinimumnõuded loomade identifitseerimise ja registreerimise kohta, ilma et see piiraks liidu selliste üksikasjalikumate eeskirjade kohaldamist, mis võidakse kehtestada haiguse tõrje või kontrolli eesmärgil.
            
         
               (2)
            
            
               Direktiivi 2008/71/EÜ artikli 3 lõike 1 kohaselt peavad liikmesriigid tagama, et pädeval asutusel on ajakohastatud loetelu nende territooriumil asuvatest põllumajanduslikest majapidamistest, kus peetakse kõnealuse direktiivi reguleerimisalasse kuuluvaid loomi.
            
         
               (3)
            
            
               Direktiivi 2008/71/EÜ artikli 3 lõikega 2 on ette nähtud, et liikmesriigid võivad lubada, et artikli 3 lõikega 1 nõutavast põllumajanduslike majapidamiste loetelust jäetakse välja füüsilised isikud, kes peavad üksnes üht oma kasutuseks või tarbeks ette nähtud siga, tingimusel et sellele loomale tehakse enne iga tema ühest kohast teise toimetamist kõnealuses direktiivis sätestatud kontrollid.
            
         
               (4)
            
            
               Komisjoni otsusega 2006/80/EÜ (2) on teatavatel liikmesriikidel lubatud kohaldada direktiivi 2008/71/EÜ artikli 3 lõikega 2 ette nähtud erandit põllumajanduslike majapidamiste puhul, kus peetakse vaid ühte siga.
            
         
               (5)
            
            
               Poolal on lubatud kohaldada direktiivi 2008/71/EÜ artikli 3 lõikega 2 ette nähtud erandit põllumajanduslike majapidamiste puhul, kus peetakse vaid ühte siga.
            
         
               (6)
            
            
               Poola on taotlenud, et direktiivi 2008/71/EÜ artikli 3 lõikes 2 sätestatud luba ühte siga pidavate põllumajanduslike majapidamiste suhtes tunnistataks kehtetuks, ja on rakendanud kõnealuses direktiivis sätestatud identifitseerimise ja registreerimise nõuded.
            
         
               (7)
            
            
               Selle teabe põhjal on asjakohane jätta komisjoni otsuse 2006/80/EÜ lisas sätestatud loetelust välja Poolat käsitlev kanne, mis on seotud direktiivi 2008/71/EÜ artikli 3 lõike 2 kohase loa kohaldamisega vaid ühte siga pidavate põllumajanduslike majapidamiste suhtes.
            
         
               (8)
            
            
               Seepärast tuleks otsuse 2006/80/EÜ lisa vastavalt muuta.
            
         
               (9)
            
            
               Käesoleva otsusega ettenähtud meetmed on kooskõlas alalise taime-, looma-, toidu- ja söödakomitee arvamusega,
            
         ON VASTU VÕTNUD KÄESOLEVA OTSUSE:
   Artikkel 1
   Komisjoni otsuse 2006/80/EÜ lisa asendatakse käesoleva otsuse lisas esitatud tekstiga.
   Artikkel 2
   Käesolev otsus on adresseeritud Poola Vabariigile.
   
      Brüssel, 23. veebruar 2016
      
         
            Komisjoni nimel
         
         
            komisjoni liige
         
         Vytenis ANDRIUKAITIS
      
   
   
      (1)  ELT L 213, 8.8.2008, lk 31.
   
      (2)  Komisjoni otsus 2006/80/EÜ, 1. veebruar 2006, millega teatavatele liikmesriikidele antakse nõukogu direktiivi 92/102/EMÜ (loomade identifitseerimise ja registreerimise kohta) artikli 3 lõikega 2 ettenähtud erand (ELT L 36, 8.2.2006, lk 50).
   
      LISA
      
         
            „LISA
            Liikmesriigid, kellel lubatakse kohaldada direktiivi 2008/71/EÜ artikli 3 lõikega 2 ette nähtud erandit põllumajanduslike majapidamiste puhul, kus peetakse vaid ühte siga:
            
                         
                     
                     
                        Tšehhi Vabariik
                     
                  
                         
                     
                     
                        Prantsusmaa
                     
                  
                         
                     
                     
                        Itaalia
                     
                  
                         
                     
                     
                        Portugal
                     
                  
                         
                     
                     
                        Sloveenia
                     
                  
                         
                     
                     
                        Slovakkia”